钦定古今图书集成/明伦汇编/官常典/第498卷 > 耶律奴瓜
## 钦定古今图书集成/明伦汇编/官常典/第498卷 > 耶律奴瓜

按《辽史》本传：“奴瓜，字延宁，太祖异母弟南府宰相苏
之孙。有膂力，善调鹰隼。统和四年，宋杨继业来侵，奴
瓜为黄皮室，纠都监击败之，尽复所陷城邑。军还，加
诸卫小将军。及伐宋有功，迁黄皮室详稳。六年，再举，
将先锋军，败宋游兵于定州，为东京统军使，加金紫
崇禄大夫。从奚王和朔奴伐兀惹，以战失利，削金紫”
崇禄阶。十九年，拜南府宰相。二十一年，复伐宋，擒其
将王继忠于望都，俘杀甚众，以功加同政事门下平
章事。二十六年，为辽兴军节度使。寻复为南府宰相。
开泰初，加尚父，卒。